Hati ya kufanya muhtasari: Ilimbidi avue nguo ili kuthibisha kuwa asingeweza kubaka.

Ilikuwa ni karne ya 4 kabla ya ujio wa Yesu Kristo Agnodice alipokuwa amezuiliwa gerezani. Kundi la madaktari lilikuwa limewasilisha kesi mahakamani dhidi yake likidai kwamba amekuwa akinyanyasa wagonjwa wake wanawake na kibaya zaidi ni madai ya ubakaji wanawake wawili dhidi yake. 

Uamuzi uliotolewa na baraza kuu la Athens ulionesha kwamba amepatikana na hatia. 

Akiwa hana la kufanya, Agnodice alinyanyua kanzu yake na bila kusema lolote, akaamua kuwathibitishia kuwa yeye ni mwanamke wala sio mwanamume kama alivyofanya waamini kwa miaka yote.   

Alijua kuwa kusema ukweli huenda kungebadilisha kesi hiyo na kuwa uhalifu mbaya zaidi kuliko hata tuhuma za kuwatongoza au kuwabaka wagonjwa wake. 

Katika Chuo Kikuu Tiba Cha Paris nchini Ufaransa, sanamu la Agnódice linaendelea kuenzi harakati zake na jinsi alivyovua nguo zake kama ushahidi.

" Mwanamke, ambaye anafanya kazi ya udaktari! " Wengine walipiga mayowe kwa mshangao.

Alikuwa amewapa sababu nzuri ya kumhukumu kumnyonga.

Uhalifu

Wasijue kuwa hiyo ilikuwa ni moja ya sababu kwanini wagonjwa walikuwa wanapendelea kutibiwa na yeye. 

Hii ilikuwa siri yake kubwa pamoja na wale ambao amewasaidia kwasababu wakati huo ilikuwa mwiko kwa wanawake kusomea au kuwa madaktari. 

Haikuwa hivi, kipi kilitokea?

Haikuwa muda mrefu sana tangu Agnodice alipofanya uamuzi wa kusomea uuguzi, taaluma ambayo ilichukuliwa kuwa tunu nchini Ugiriki. 

Mmoja kati ya waliomvutia wakati huo alikuwa Fanáreta, mama wa mwanafalsafa Socrates. 

Mama wa mwanafalsafa maarufu Sócrates, alikuwa mkunga ambaye alimuunga mkono Agnocide.

Wakati wanawake hawakuruhusiwa kujiunga na shule ya utabibu, Socrate aliwaruhusu kusomea ukunga na elimu ya uzazi. 

Lakini muda fupi baadaye, wanawake walipigwa marufuku kusomea ukunga na tiba na atakayekiuka hilo atakabiliwa na hukumu ya kifo. 

Ilikuwa pigo kubwa sio tu kwa wakunga ambao hawaliachwa bila ajira, lakini pia wanawake waliokuwa wanajifungua kwa uongozi wa wakunga, mara nyingi wakawa...\nMuhtasari katika lugha sawa na hati:
Agnodice alikuwa njia panda asijue la kufanya. Alilazimika kuwathibitishia kuwa wanachofikiria wao ni uwongo mtupu kwa kusema ukweli ambao ameuficha kwa miaka mingi … hata kama ukweli huo ungemaanisha kwamba atapewa hukumu ya kifo.